4-nji umumy sapak (SÜUU we TH).

**Tema: Ulanyş gullugynyň esasy wezipeleri we guramalary.**

1. Suw ulgamynyň ulanyş gullugy.
2. Suw ulgamyny ulanyş guramalary.
3. Dispeçer gullugyny gurnamak.

Suw ulgamynyň ulanyş gullugy, örän jogapkärli, ilatyň saglygy we daşky gurşawy goramak meseleleri bilen baglanyşykly wezipedir. Ilaty dünýä ülüňlerine kybapdaş, arassa agyz suwy bilen, gerekli möçberde üpjün edip we hapalanan suwuň ähli görnüşlerini daş-töwerege hiç hili zyýan ýetirmejek derejede arassalamak örän wajyp we jogapkärli işdir.

a) Tehniki howpsyzlygy berjaý edip, umumy iş şertini we her desganyň aýratynlykdaky işleýşini üpjün etmek.

b) Arassa ˝agyz suwy˝ taýýarlananda we ulanylan suwlary arassalamak işlerinde daşky gurşawy goramak düzgünlerini berjaý etmek.

Ç) Hojalyk hasaplaşygy şertinde, suwy ulanyjylaryň we agyz suwuny öndürüjileriň aragatnaşyklaryny talaba laýyk gowlandyrmak.

Torlary we desgalary ulanyş gullugynyň üstünlikleriniň esaslary şulardan ybaratdyr.

a) Torlaryň we desgalaryň gurluşyny özara baglanyşyklaryny, suw hereketlerini, dolandyrmaklygyň ugurlaryny we awtomatizasiýalaş-dyrmaklygy doly bilmeklik.

b) Ulanylýan ulgamda bolup geçýän gidrawliki, fiziki, himiki we tehnologiki hadysalara doly göz ýetirmeklik.

Ç) Geçýän hadysalar barada berk düşünje we öz-özüni yzygiderli kämilleşdirmek.

**Suw ulgamyny ulanyş guramalary.**

Ministrlik

|  |  |  |  |  |
| --- | --- | --- | --- | --- |
| Ahal agyz suw ulanyş önümçilik birleşigi | Mary agyz suw ulanyş önümçilik birleşigi | Lebap agyz suw ulanyş önümçilik birleşigi | Daşoguz agyz suw ulanyş önümçilik birleşigi | Balkan agyz suw ulanyş önümçilik birleşigi |

|  |
| --- |
| Şäher, şäherçe, etrap bölümleri. |

Suw üpjünçiligi we hapalanan suwlary akdyryş hem-de arassalaýyş hojalygynyň guramasy, onuň öndürijiligine we degişliligine görä dürli hili bolup biler. Häzirki döwürde Türkmenistanda, şu hojalygyň guramalarynyň görnüşleri ýokarda görkezilendir. Welaýat merkezlerindäki Agyz suw önümçilik birleşikleri, banklarda aýratyn hasap sçýotly, öz fondy bolan we öwrülişik üçin maýaly aýratyn kärhanadyr. Bu kärhanalaryň esasy wezipeleri şundan ybaratdyr:

a) Ýokary hilli suw bilen suw ulanyjylary üpjün etmek. Ulanylan suwlary degişli derejede arassalamak.

b) Setleriň we desgalaryň ygtybarly we yzygiderli işlemeklerini gazanmak.

c) Awariýalary tiz düzetmek we profilaktiki işlerini yzygiderli geçirmek.

d) Wagtynda we ýokary hilli bejeriş işlerini geçirmek.

e) Suwuň peýdasyz akmazlygyny we tygşytly peýdalanylmagyny gazanmak.

f) Ýokary peýdalylygy gazanmak.

Birleşikleriň administrasiýasy, bu ulgamyň işgärleriniň önümçilige degişli bilimleriniň ýokarlanmagyna, oýlap tapyjylary höweslendirmäge we olaryň sanynyň köpelmegine ýardam bermelidirler.

Ulgamy ulanyjy işgärleriň hemmesi, ýörite düzgünleri (ýangyn howpsyzlygy, raýat goranyş, sanitar goraw we ş.m.) berjaý etmelidirler.

Dispeçer gullugyny gurnamak.

|  |
| --- |
| BAŞ INJENER |

|  |
| --- |
| Baş dispeçer |

|  |
| --- |
| Çalşyk dispeçeri |

|  |
| --- |
| Merkezi disp.  1.Aragatnaşyk we awtomatlaşdyryş topary.  2.Prof.işleri ýer.ýetir.topary. |

|  |
| --- |
| 3.Gowşan habarlary işläp,edilen işleri derňäp maslahat taýýarlaýjy topar.  4.Hadysalary oňaryjy topar. |

|  |
| --- |
| Ýerli disp bölümi № 1 hadysalary oňaryjy topar.  Profilaktika (öňüni alma); işlerini geçiriji topar. |

|  |
| --- |
| № 2 Ýerli dispeçer bölümi. |

Işlere çalt hem wagtynda gözegçiligi we iş ugrukdyryjylygy bir adamyň elinde jemlenmegine dispetçerleşdirmek diýilýär. Bu gulluk, önümçilik toplumunyň setleriniň we desgalarynyň aýry-aýry bölümleriniň iş sazlaşygyny ýerine ýetirýär. Dispeçer gullugy bir-iki we üç basgançakly bolup biler.

Bir basgançakly - etrap dispeçer bölümi. Setiň uzynlygy 50 km.

Iki basgançakly - merkezi dispeçer we ýerli dispeçer bölümleri.

50 – 400 km.

Üç basgançakly- merkezi+etrap+ýerli dispeçer bölümleri. Aýratyn ýagdaýlarda.

